دێکستەر

دێکستەر () زنجیرەیەکی تەلەڤیزیۆنیی درامای تاوانکاری ئەمریکییە کە لە ساڵی ٢٠٠٦ لەلایەن تۆڕی شۆوتایم دروست کراوە؛ و لە نێوان ساڵانی ٢٠٠٦ و ٢٠١٣ لە ھەشت وەرزدا پەخش کرا. چیرۆکی زنجیرەی لە مەیامی ڕوودەدات. چیرۆکی زنجیرەی دێکستەر مۆرگان بە ڕۆڵی مایکڵ سی ھۆڵ) کە کار بۆ بەشی تاوانکاری پۆلیسی میامی دەکات وەک شارەزایەک لە شیکردنەوەی خوێن، و ھەروەھا لە ھەمان کاتا بە نھێنیی بکوژێکی زنجیرەکەیە، و نێچیرەکانی ئەو بکوژانەی کە لە بۆشایییەکانی سیستەمی یاسایی دەرباز بوون ئەو دەیانکوژیت. بەشی یەکەمی ئەم زنجیرەیە لەسەر بنەمای ڕۆمانی جێف لیندزی دیکستەر خەیاڵ تاریک دروست کراوە .جەیمس مانسۆن جەی ئاڕ نمایشەکەی بۆ ئەم وەرزە ئامادە کرد. بەشەکانی تر بە سەربەخۆیی و جیا لە لە کتێبەکانی لیندسی پەرەیان پێدرا.

وەرزی یەکەمی زنجیرەکە بە درێژایی پەخشی ستایش کرا، و ڕەخنەی ئەرێنی وەرگرت. چوار وەرزی یەکەم ستایشی جیھانیان وەرگرت. ئەم نمایشە خەڵاتی زۆر زۆری وەرگرتووە، لەوانە دوو خەڵاتی گۆڵدن گڵۆب کە لەلایەن ھاڵ و جۆن لیسگۆ بۆ ڕۆڵەکانیان وەک دێکستەر مۆرگان و ئارتەر میشێل کە براوە بوون. وەرزی چوار کۆتا ئەڵقەی خۆی لە ١٣ی کانوونی یەکەمی ٢٠٠٩ پەخش کرد. کە ژمارەی بینەرانی ٢٫٦ ملیۆن بینەربوو. ئەمەش وای کرد کە ببێت بە ئەڵقەیەک کە زۆرترین بینەری ھەبوووە تا ئەوکاتە لە مێژووی شۆوتایم دا.

لە نیسانی ٢٠١٣، شۆوتایم ڕای گەیاند کە وەرزی ھەشتەم دەبێتە کۆتا وەرزی دێکستەر. یەکەم ئەڵقەی وەرزی ھەشتەم زۆرترین بینەری ھەبوو کە زیاتر لە ٣ ملیۆن بینەری تێپەراند. کە زۆرترین بینەری ئەڵقەی دێکستەر بوو.

لە تشرینی یەکەمی ٢٠٢٠دا، ڕاگەیەنرا کە دێکستەر بە زنجیرەیەکی سنوورداری ١٠ ئەڵقەیی دەگەڕێتەوە بەناونیشانی دێکستەر:خوێنێکی نوێ، کە مایکڵ سی ھۆڵ دووبارە ڕۆڵ دەبێنێت تێدا. کە لە ٧ی تشرینی دووەمی ٢٠٢١ بۆ یەکەم جار نمایش کرا و لە ٩ی کانوونی دووەمی ٢٠٢٢ کۆتایی ھات.

 چیرۆک 
دێکستەر لە تەمەنی ٣ ساڵیدا ھەتیوو بوو، لەلایەن بازرگانانی دەرمانەوە دایکیان لەبەردەم چاوی بە شێوەیەکی دڕندانە بە مشاری کارەباییی پارچە پارچەکرد. لەو کاتەدا، ھاری مۆرگان (ئەفسەری پۆلیسی شاری میامی)، ئەوی برد بوو لای خوی. ھاری بە تێگەشتن لەو ئازارەی کە لەو تەمەنە بەسەر دێکستەرداھاتوە و مەیلی بوو سایکۆپاتی دەروات، دەستی کرد بە ڕاھێنانی دێکستەر بۆ کۆنترۆڵکردنی مەیلی خوێن ڕشتن و کوشتن ئەو لەسەر ڕێگایەکی تایبەت. بە درێژایی ڕێگا، دێکستەر لەلایەن زڕباوکییەوە مەشقی پێ دەکرا. تا لە جێیەی ئەوەی کە بەھۆی مەیلی خوێنەوە کە ھەیەتی ڕۆژێک ئەروات کەسێکی بێتاوان بکوژیت؛ و لە باتی ئەوە ببێت بە بکوژی ئەو تاوانبارانە کە لە یاسا ھەڵھاتوون، بۆ ئاسانکاری بۆ ئەم پرۆسەیە، دێکستەر لەلایەن پۆلیسی میامی وەک پسپۆڕێکی دادوەری بە شارەزایی شیکردنەوەی کاری خوێن دامەزرا دێکستەر زۆر وشیارە و ڕەچاوی ئەنجامدانی کوشتنەکەی دەکات. بەھۆی کارکردنی لە پزیشکیی دادوەریدا ئاگاداری ھەموو وردەکارییەکان و بەڵگەکانی دیمەنی تاوانەکانە. دێکستەر ھەمیشە بوو کوشتنەکانی ژووری تایبەتی (ژووری کوشتن) بەکاردێنێت کە ھەموو ژورەکە بە پلاستیک دادەپۆشێت؛ و دوای ئەنجامدانی کارەکە ئەندامی کوژراوەکە پارچە پارچە دەکات و دەخاتە ناو جانتا پلاستیکی و دەیبات و دەیخاتە ناو زەریایی گۆڵفی ئەتلەسی بۆ کەمکردنەوەی ئەگەری بەدواداچوون و دەستگیرکردنی. بە درێژایی زنجیرەکە، دێکستەر ھەوڵ دەدات ژیانی دووانی خۆی بە شێوەیەکی سروشتی پێش ببات. ھەرچۆنێک بێت خۆی (وەک گێڕەرەوە) دەڵێت ئەم دوو مەرجە واتە ژیانی ئاسایی و دۆخی مەیلی بۆ کوشتن لێک جیاناکرێتەوە و ھەردووکیان بەشێکن لە بوونی ئەو.

 خەڵاتەکان 
دێکستەر بۆ ٢٤ خەڵاتی ئێمی پڕایم تایم کاندید کرا، لە پۆلێنی زنجیرە دراما دیارەکان چوار جار لەسەر یەک، لە ساڵی ٢٠٠٨ تا ٢٠١١، و ھەروەھا ئەکتەری پێشەنگی دیار لە زنجیرە درامایەکە (بۆ ھۆڵ) پێنج جار لەسەر یەک، لە ٢٠٠٨ بۆ ٢٠١٢. ھەروەھا بۆ دە خەڵاتی گۆڵدن گڵۆب) (دوو براوە)، حەوت خەڵاتی ڕێکخراوی ئەکتەرەکانی شاشە کاندید کراوە و لە ساڵی ٢٠٠٧ خەڵاتی پیبۆدی وەرگرتووە.67th Annual Peabody Awards , May 2008.

 ڕۆڵ و ئەکتەرەکان 
+ ڕۆڵەکان ئەکتەرەکاندێکستەر مۆرگانمیشێل سی ھۆڵدیبرا مۆرگانجێنیفەر کارپێنتەرڕیتا بێنێتجوولی بێنزجۆی کویندێسمۆند ھارینگتۆنجەیمس دۆیکسئیریک کینگڤینس ماسوکاسی ئێس لیماریا لاگوێرتالاورین ڤێڵزئانجل باتیستادەیڤد زایاسھاری مۆرگانجەیمس ڕێمارئارثەر میشێلجۆن لیسگۆلومن پیرسجولیا ستایڵزھانا مککاییڤۆن ستراھۆڤسکیجەیمی باتیستائێمی گارسیاتۆم ماتیوسجیۆف پیرسۆنlink=https://en.wikipedia.org/wiki/File:Michael_C._Hall_by_Gage_Skidmore.jpg|alt=Michael C. Hall|وێنۆک|346x346پیکسڵ|مایکڵ سی ھۆڵ ڕۆڵی دێکستەر دەگێڕێت.

 سەرچاوەکان 

 بەستەرە دەرەکییەکان 

مێتاکریتیک

پۆل:زنجیرە تەلەڤیزیۆنییە ترسناکە ئەمریکییەکانی دەیەی ٢٠١٠
پۆل:دێکستەر (زنجیرەی تەلەڤیزیۆنی)
پۆل:پەخشی تەلەڤیزیۆنی ڕووداوەکانی دەکەوێتە ناو شاری نیویۆرک
پۆل:زنجیرە دراما زنجیرەییەکان
پۆل:بەرنامە تەلەڤیزیۆنییەکان کە خەڵاتی پیبۆدییان وەرگرتووە
پۆل:بەرنامە تەلەڤیزیۆنییەکان بە زمانی ئینگلیزی
پۆل:ئەو زنجیرە تەلەڤیزیۆنییانەی کە خەڵاتی پرایم تایم ئێمیان وەرگرتووە
پۆل:زنجیرە تەلەڤیزیۆنییە وریاییەکان
پۆل:زنجیرە تەلەڤیزیۆنییە کۆمیدییە ترسناکە ئەمریکییەکانی دەیەی ٢٠٠٠
پۆل:بەرنامە تەلەڤیزیۆنییە ئینگلیزی-زمانە ئەمریکییەکان
پۆل:بەرنامە تەلەڤیزیۆنییەکان سەبارەت بە کوشتن
پۆل:زنجیرە تەلەڤیزیۆنییە براوەکانی خەڵاتی ساتورن